open-index/open-wikipedia-markdown huggingface dataset:
იტაპუაშ დეპარტამენტი

**იტაპუაშ დეპარტამენტი** () — დეპარტამენტი პარაგვაის, იდვალუაფუ ქიანაშ ობჟათე ნორთის. ფართობი 16 525 კმ². მახორობა — 453 692 კოჩი (2002). ნანანოღა – ენკარნასიონი. პროვინცია გორთილიე 30 ოლქო. 

## ქოძირით ხოლო
* პარაგვაიშ დეპარტამენტეფი

## რესურსეფი ინტერნეტის
* Sitio web de la Gobernación de Itapúa 
* Sitio web de la municipalidad de Encarnación, capital del Departamento de Itapúa

კატეგორია:პარაგვაიშ დეპარტამენტეფი
მისიონესიშ დეპარტამენტი

**მისიონესიშ დეპარტამენტი** () — დეპარტამენტი პარაგვაის, იდვალუაფუ ქიანაშ ობჟათე ნორთის. ფართობი 9 556 კმ². მახორობა — 113644 კოჩი (2002). ნანანოღა – სან-ხუან-ბაუტისტა. პროვინცია გორთილიე 10 ოლქო. 

## ქოძირით ხოლო
* პარაგვაიშ დეპარტამენტეფი

## რესურსეფი ინტერნეტის
* დეპარტამენტიშ ოფიციალური საიტი

კატეგორია:პარაგვაიშ დეპარტამენტეფი
კორდილიერაშ დეპარტამენტი

**კორდილიერაშ დეპარტამენტი** ()  — დეპარტამენტი პარაგვაის, იდვალუაფუ ქიანაშ ცენტრალურ ნორთის. ფართობი 4 948 კმ². მახორობა — 234 805 კოჩი (2002). ნანანოღა – კააკუპე. პროვინცია გორთილიე 20 ოლქო. 

## ქოძირით ხოლო
* პარაგვაიშ დეპარტამენტეფი

## რესურსეფი ინტერნეტის
* Cordillera
* ABCcolor

კატეგორია:პარაგვაიშ დეპარტამენტეფი
ნიეემბუკუშ დეპარტამენტი

**ნიეემბუკუშ დეპარტამენტი** () — დეპარტამენტი პარაგვაის, იდვალუაფუ ქიანაშ ბჟადალ ნორთის. ფართობი 12 147 კმ². მახორობა — 82 846 კოჩი (2007). ნანანოღა – პილარი.   პროვინცია გორთილიე 16 ოლქო. 

## ქოძირით ხოლო
* პარაგვაიშ დეპარტამენტეფი

## რესურსეფი ინტერნეტის
* Ñeembucú 
* Pagina Regional de Pilar Ñeembucu Paraguay 
* Secretaria Nacional de Turismo

კატეგორია:პარაგვაიშ დეპარტამენტეფი
სან-პედროშ დეპარტამენტი

**სან-პედროშ დეპარტამენტი** () — დეპარტამენტი პარაგვაის, იდვალუაფუ ქიანაშ ცენტრალურ ნორთის. ფართობი 20 002 კმ². მახორობა — 318 787 კოჩი (2002). ნანანოღა – სან-პედრო-დე-იკუამანდიიუ.  პროვინცია გორთილიე 17 ოლქო. 

## ქოძირით ხოლო
* პარაგვაიშ დეპარტამენტეფი

## რესურსეფი ინტერნეტის
* SENATUR

კატეგორია:პარაგვაიშ დეპარტამენტეფი
ასუნსიონი

**ასუნსიონი** (. ედომუშამი ჯოხო: **ლა-მუი-ნობლე-ი-ლეალ-სიუდად-დე-ნუესტრა-სენიორა-სანტა-მარია-დე-ლა-ასუნსიონ**)  —  პარაგვაიშ ნანანოღა ქიანაშ პოლიტიკური, კულტურული დო ეკონომიკური ცენტრი. იდვალუაფუ ქიანაშ ბჟადალ ნორთის. წყარმალუ პარაგვაიშ კვარჩხანი წყარპიჯიშ რზენს.

## ისტორია
ასუნსიონი ობჟათე ამერიკაშ ართ-ართი უჯვეშაში ნოღა რე. თის შხირას *„ნოღეფიშ დიდას“* ხოლო უძახჷნა, თიშენი, ნამჷ-და გვალო თაჸურეშე მიშეს კოლონიზატორეფი შხვა ნოღეფიშ დარსხუაფუშა. თინეფქ გვალო თაშ დარსხუეს ბუენოს-აირესი.

წყარმალუ პარაგვაიშ მალობას გეჸუნელ კოლონიზატორეფქ, ძალამ მაჸალურო დოხვალამირი აბანობურეფიშ დოხორინს 1537 წანაშ 15 მარაშინათუთას, ჯიხაზურგა ეიოგეს, ნამუქჷთ ჭიე-ჭიეთ გეფართუ დო 1541 წანაშ 16 ეკენიაშე ასუნსიონიშ კჷნოხონო გინირთჷ. ნოღაქ ჭიე-ჭიე დიდი კოლონიური პროვინციაშ ცენტრო გინირთჷ, ნამუთ ფორჷნდჷ ალმახანური პარაგვაიშ, ხოლო ბრაზილიაშ დო არგენტინაშ ნორთეფს.

## რესურსეფი ინტერნეტის

* ნოღაშ ოფიციალური საიტი
* ასუნსიონი, ენციკლოპედია ბრიტანიკა
* 3dLatinamerica.com  
* Senatur Asunción Info 
* part 1

კატეგორია:პარაგვაიშ ნოღეფი
კატეგორია:ობჟათე ამერიკაშ ნანანოღეფი
პრესიდენტე-ჰეისიშ დეპარტამენტი

**პრესიდენტე-ჰეისიშ დეპარტამენტი** () — დეპარტამენტი პარაგვაის, იდვალუაფუ ქიანაშ ოორუე-ბჟადალ ნორთის. ფართობი 72 907 კმ². მახორობა — 81 876 კოჩი (2002). ნანანოღა – პოსო-კოლორადო. პროვინცია გორთილიე 8 ოლქო. 

## ქოძირით ხოლო
* პარაგვაიშ დეპარტამენტეფი

## რესურსეფი ინტერნეტის
*  SENATUR
*  photos of ranches in Pde Hayes Province

კატეგორია:პარაგვაიშ დეპარტამენტეფი
ნავსარიშ ოლქი

**ნავსარი** (; ) — ოლქი ინდოეთის დო გუჯარათიშ შტატის. ოლქიშ ადმინისტრაციული ცენტრი — ნოღა ნავსარი. ოლქიშ ფართობი — 2211 კმ². 2001 წანაშ ედომუშამინდური მახორობაშ ეჭარუაშ მეჯინათ, აკმადგინანდჷ 1 229 463 კოჩის. ძინათებული მახორობაშ ჭარუა-კითხირიშ რჩქინაშ დონე რდჷ 75,83%, ნამუთ ოშქაშეინდურ დონეშე უმოსი რე (59,5%).
left|400px

კატეგორია:გუჯარათიშ ოლქეფი
კატეგორია:ინდოეთიშ ოლქეფი
პატანიშ ოლქი

**პატანი** (; ) — ოლქი ინდოეთიშ შტატი გუჯარათის. ოლქიშ ადმინისტრაციული ცენტრი — ნოღა პატანი. ოლქიშ ფართობი — 5740 კმ². 2001 წანაშ ედომუშამინდური მახორობაშ ეჭარუაშ მეჯინათ, აკმადგინანდჷ 1 182 709 კოჩის. ძინათებული მახორობაშ ჭარუა-კითხირიშ რჩქინაშ დონე რდჷ 60,36%, ნამუთ ოშქაშეინდურ დონეშე ონდეთ უმოსი რე (59,5%). ნოღაშ მახორობაშ წილი რდჷ 20,16%.
left|400px

კატეგორია:გუჯარათიშ ოლქეფი
კატეგორია:ინდოეთიშ ოლქეფი
პორბანდარიშ ოლქი

**პორბანდარი** (; ) — ოლქი ინდოეთიშ შტატი გუჯარათის, ქათჰიავარიშ ჩქონიშ ბჟადალშე. ოლქიშ ადმინისტრაციული ცენტრი — ნოღა პორბანდარი. ოლქიშ ფართობი — 2294 კმ². 2001 წანაშ ედომუშამინდური მახორობაშ ეჭარუაშ მეჯინათ, აკმადგინანდჷ 536 835 კოჩის. ინათებული მახორობაშ ჭარუა-კითხირიშ რჩქინაშ დონე რდჷ 68,62%, ნამუთ ოშქაშეინდურ დონეშე უმოსი რე (59,5%). ნოღაშ მახორობაშ წილი რდჷ 48,69%.
left|400px

კატეგორია:გუჯარათიშ ოლქეფი
კატეგორია:ინდოეთიშ ოლქეფი
ნარმადაშ ოლქი

**ნარმადა** (; ) — ოლქი ინდოეთიშ შტატი გუჯარათის. ოლქიშ ადმინისტრაციული ცენტრი — რაჯპიპლა. ოლქიშ ფართობი — 2749 კმ². 2001 წანაშ ედომუშამინდური მახორობაშ ეჭარუაშ მეჯინათ, აკმადგინანდჷ 514 404 კოჩის. ძინათებული მახორობაშ ჭარუა-კითხირიშ რჩქინაშ დონე რდჷ 59,86%, ნამუთ ოშქაშეინდურ დონეს ომანგუ რე (59,5%). ნოღაშ მახორობაშ წილი რდჷ 10,13%.
left|400px

კატეგორია:გუჯარათიშ ოლქეფი
კატეგორია:ინდოეთიშ ოლქეფი
პანჩმაჰალიშ ოლქი

**პანჩმაჰალი** (; ) — ოლქი ინდოეთიშ შტატი გუჯარათიშ ცენტრალურ ნორთის. ოლქიშ ადმინისტრაციული ცენტრი — ნოღა გოდჰრა. ოლქიშ ფართობი — 5219 კმ². 2001 წანაშ ედომუშამინდური მახორობაშ ეჭარუაშ მეჯინათ, აკმადგინანდჷ 2 025 277 კოჩის. ძინათებული მახორობაშ ჭარუა-კითხირიშ რჩქინაშ დონე რდჷ 60,92%, ნამუთ ოშქაშეინდურ დონეშე უმოსი რე (59,5%). ნოღაშ მახორობაშ წილი რდჷ 12,51%.
left|400px

კატეგორია:გუჯარათიშ ოლქეფი
კატეგორია:ინდოეთიშ ოლქეფი
რაჯკოტიშ ოლქი

**რაჯკოტი** (; ) — ოლქი ინდოეთიშ შტატი გუჯარათის, ქათჰიავარიშ ჩქონიშ ცენტრალურ ნორთის. ოლქიშ ადმინისტრაციული ცენტრი — ნოღა რაჯკოტი. ოლქიშ ფართონი — 11 203 კმ². 2001 წანაშ ედომუშამინდური მახორობაშ ეჭარუაშ მეჯინათ, აკმადგინანდჷ 3 169 881 კოჩის. ძინათებული მახორობაშ ჭარუა-კითხირიშ რჩქინაშ დონე რდჷ 74,16%, ნამუთ ოშქაშეინდურ დონეშე უმოსი რე (59,5%). ნოღაშ მახორობაშ წილი რდჷ 51,29%.

## რესურსეფი ინტერნეტის
* Rajkot city guide is portal provide indepth information about Rajkot
left|400px

კატეგორია:გუჯარათიშ ოლქეფი
კატეგორია:ინდოეთიშ ოლქეფი
სურენდრანაგარიშ ოლქი

**სურენდრანაგარი** (; ; ოლქი ინდოეთიშ შტატი გუჯარათის. ოლქიშ ადმინისტრაციული ცენტრი — ნოღა სურენდრანაგარი. ოლქიშ ფართობი — 10 489 კმ². 2001 წანაშ ედომუშამინდური მახორობაშ ეჭარუაშ მეჯინათ, აკმადგინანდჷ 1 515 148 კოჩის. ძინათებული მახორობაშ ჭარუა-კითხირიშ რჩქინაშ დონე რდჷ 61,61%, ნამუთ ოშქაშეინდურ დონეშე უმოსი რე (59,5%). ნოღაშ მახორობაშ წილი რდჷ 26,56%.

## რესურსეფი ინტერნეტის
* SurendranagarOnline
left|400px

კატეგორია:გუჯარათიშ ოლქეფი
კატეგორია:ინდოეთიშ ოლქეფი
ტაპიშ ოლქი

**ტაპი** (; ) — ოლქი ინდოეთიშ შტატი გუჯარათის. ოლქიქ დირსხუ 2007 წანაშ 2 გჷმათუთას, სურატიშ ოლქიშ ტერიტორიაშ ნორთშე. ოლქიშ ადმინისტრაციული ცენტრი — ნოღა ვიარა. ოლქიშ ფართობი — 2951 კმ². 2001 წანაშ ედომუშამინდური მახორობაშ ეჭარუაშ მეჯინათ, აკმადგინანდჷ 719 634  კოჩის.
left|400px

კატეგორია:გუჯარათიშ ოლქეფი
კატეგორია:ინდოეთიშ ოლქეფი
არავალიშ ოლქი

**არავალი** () — ოლქი ინდოეთიშ შტატი გუჯარათის. ოლქიშ ადმინისტრაციული ცენტრი — ნოღა მოდასა.

კატეგორია:გუჯარათიშ ოლქეფი
კატეგორია:ინდოეთიშ ოლქეფი
ბოტადიშ ოლქი

**ბოტადი** (გუჯ: બોટાદ જિલ્લો) ოლქი ინდოეთიშ შტატი გუჯარათის. ოლქიშ ადმინისტრაციული ცენტრი — ნოღა ბოტადი.

კატეგორია:გუჯარათიშ ოლქეფი
კატეგორია:ინდოეთიშ ოლქეფი
სურატიშ ოლქი

**სურატი** (; ) — ოლქი ინდოეთიშ შტატი გუჯარათის. ოლქიშ ადმინისტრაციული ცენტრი — ნოღა სურატი. ოლქიშ ფართობი — 7657 კმ². 2001 წანაშ ედომუშამინდური მახორობაშ ეჭარუაშ მეჯინათ, აკმადგინანდჷ 4 995 174 კოჩის. ძინათებული მახორობაშ ჭარუა-კითხირიშ რჩქინაშ დონე რდჷ 74,65%, ნამუთ ოშქაშეინდურ დონეშე უმოსი რე (59,5%). ნოღაშ მახორობაშ წილი რდჷ 59,97%.
left|400px

კატეგორია:გუჯარათიშ ოლქეფი
კატეგორია:ინდოეთიშ ოლქეფი
დევბჰუმი-დვარკაშ ოლქი

**დევბჰუმი-დვარკა** ოლქი ინდოეთიშ შტატი გუჯარათის. ოლქიშ ადმინისტრაციული ცენტრი — ნოღა ხამბჰალია.

კატეგორია:გუჯარათიშ ოლქეფი
კატეგორია:ინდოეთიშ ოლქეფი
ორქოშთოლი

***ორქოშთოლი*** () — წკარით მავითოშქვითა ფილმი ჯეიმზ ბონდიშ ფილმეფიშ სერიაშე დო წკარით მართა ფილმი ათე სერიაშე, ნამუსჷთ ოკათ არტისტი პირს ბროსნანი. ფილმიქ გიშართჷ 1995 წანას. თიში რეჟისორი რე მარკ კემპბელი. ბონდიშ შხვა ფილმეფიშე გინორთით, თინა ვარე დორსხუაფილი ჭარუ იენ ფლემინგიშ ნამდგაჸინ წინგის. ამბეშ ავტორეფი რენა მაიკლ ფრენსი დო შხვა ათმაჟარალეფი.

ფილმიშ სიუჟეტიშ მეჯინათ, ბონდის ოვალჷ დჷნაშურობური სინდიკატიშ გაჩემება, ნამუთ ოცადჷ სატელიტური ანჯარი *ორქოშთოლიშ* ლონდონიშ აწმარენჯო ფინანსური კრიზისიშ გიშაჭანაფალო გჷმორინაფას.

ფილმიქ გიშართჷ ბონდიანას ამშვწანიანი პაუზაშ უკული. ბროსმანწკჷმა ართო ფილმის M-ს  როლს გიშარჩქინდჷ ინგლისარი არტისტიქ ჯუდი დენჩიქ, ნამუთ ათე პერსონაჟის ასახიერენდჷ „სკაიფოლიშ“ მიშაკოროცხუათ.

ფილმიქ მოსოფელიშ მასშტაბით 352.194.034 ააშ დოლარიშ მიშმალი დოშაყარუ - ბრელით უმოსი, ვინდარო დალტონიშ ბონდიშ ნალაჸაფინას. ბრელი კრიტიკოსიქ გჷმოხანტჷ ვარაუდი, ნამდა *ორქოშთოლი* სერიაშ გაახალება რდჷ დო ბროსმანით ბრელო უჯგუდჷ მუში წოხოლენს. ფილმიქ ბრიტანული კინოფილმეფიშ დოჯილდაფაშ ცერემონიას ხოლო მიღჷ ჟირი ჯილდო - *საუჯგუშო მეჭირინაფა სპეციალური ეფექტეფიშ სფეროს* დო *საუჯგუშო ხონარი*.

## რესურსეფი ინტერნეტის
* 
* 
* 
* 

## მერჩქინეფი

კატეგორია:ჯეიმზ ბონდიშ ფილმეფი
კატეგორია:1995 წანაშ ფილმეფი
კატეგორია:United Artists-იშ ფილმეფი
ფამკე იანსენი

**ფამკე ბემერ იანსენი** (; დ. 5 გერგობათუთა 1964, ამსტელვენი, ნიდერლანდი) — ნიდერლანდარი არტისტი, რეჟისორი დო ფოტომოდელი.

1984 წანას ომოდელე კარიერაშ დაჭყაფალო ააშ-შა გინორთჷ ოხორინალო. ათე ბორჯის გურაფლენდჷ კოლუმბიაშ უნივერსიტეტის. გილეშჷ ჰაროლდ გასკინიშ ოარტისტე ხელუანებაშ კურსეფშა — ნასხუნათ თინაქ ლოს-ანჯელესშა გინორთჷ. თაქ თინა აგინძორენდჷ გურაფას დო გვალო მალას ჭიჭე როლი მიღჷ ტელეფილმის „მუმალეფი დო სქუალეფი“ (1992).

1992 წანას როლი მიღჷ ტელესერიალს „მურიცხული შარა: გეჸვენჯი გამნარყი“, უკული ილაჸაფჷ ტელესერიალს „მერლოუზ-პლეისი“. 1995 წანას ილაჸაფჷ ფილმის „ორქოშთოლი“, სოდეთ ბონდიშ მაჸალე ძღაბიშ როლი — ქსენია ონატოპიშ როლი არსულჷ.

მორო ათე წჷმოძინაქ ბოლოშა ვაგაცხადჷ თიში ოარტისტე შელებეფი. უკული ისხუნუ დუდიშულ პროექტეფს გინოღალა. 1990-იან წანეფს ფამკექ აკათჷ მუსხირენ ფილმის. წჷმოძინა მოუღჷ რსულებური როლქ ფილმის „იქს-ადამიაერეფი“ (2000). უკული აკათჷ სურათეფს, ნამუეფით მუთუნით ვარე უფრაში ჩინებულინ.

1995-2000 წანეფს იგურგინჷ სცენარისტი დო რეჟისორი ტოდ უილიამსწკჷმა.

## ფილმოგრაფია

## რესურსეფი ინტერნეტის

* 

კატეგორია:ნიდერლანდარი არტისტეფი
კატეგორია:ნიდერლანდარი რეჟისორეფი
კატეგორია:ნიდერლანდარი მოდელეფი
კატეგორია:დუნაბადი 1964
United Artists

left|230px|thumb|დაგლასი, პიკფორდი, ჩაპლინი, გრიფიტი

**United Artists Corporation** (**UA**) — ამერიკული კინოსტუდია. ათე ჯოხონობაშ დუდშეიანი სტუდიაქ დირსხუ 1919 წანას, მერი პიკფორდიქ, ჩარლი ჩაპლინიქ, დაგლას ფერბენსკიქ დო დევიდ უორკ გრიფიტიქ.

ასეიანი United Artists-იქ დირსხუ 2006 წანაშ გერგობათუთას, ტომ კრუზიშ, პაოლა უაგნერიშ დო Metro-Goldwyn-Mayer-იშ ალახანდაფათ. 2008 წანაშ 14 მარაშინათუთას პაოლაქ დიტუ კომპანია.

## სქოლიო

## რესურსეფი ინტერნეტის
* ოფიციალური ხასჷლა 

კატეგორია:1919 წანას დორსხუაფილი კომპანიეფი
კატეგორია:კინოსტუდიეფი
ამრელი

**ამრელი** (, ) — ნოღა ინდოეთიშ ოორუე-ბჟადალშე, შტატი გუჯარათის, ამრელიშ ოლქიშ ადმინისტრაციული ცენტრი. ზუღაშ დონეშე ოშქაშე სიმაღალა — 127&nbsp;მეტრა. 2001 წანაშ ედომუშამინდური მახორობაშ ეჭარუაშ მუნაჩემეფით, ნოღას ოხორანდჷ 90 243 ადამიერი. ნოღაშ რელიგიური აკოდგინალუა: ინდუისტეფი დო მუსულმანეფი. ოფიციალური ნინეფი: გუჯარათული დო ინგლისური.

კატეგორია:გუჯარათიშ ნოღეფი
კატეგორია:ინდოეთიშ ნოღეფი
ბჰარუჩი

**ბჰარუჩი** (, ) — ნოღა ინდოეთიშ ოორუე-ბჟადალშე, შტატი გუჯარათის, ბჰარუჩიშ ოლქიშ ადმინისტრაციული ცენტრი დო უშხუაში ოზუღე ონიშოლი.

კატეგორია:ინდოეთიშ ონიშოლეფი
კატეგორია:გუჯარათიშ ნოღეფი
კატეგორია:ინდოეთიშ ნოღეფი
დაჰოდი

**დაჰოდი** (, ) — ნოღა დო მუნიციპალიტეტი ინდოეთიშ ოორუე-ბჟადალშე, შტატი გუჯარათის, დაჰოდიშ ოლქიშ ადმინისტრაციული ცენტრი. უშხუაში ოვაჭარე ცენტრი. ნოღა აჰმადაბადშე 200 კმ-შ გოძვენას დო ნოღა ვადოდარაშე 150 კმ-შ გოძვენას იდვალუაფუ. 2001 წანაშ ედომუშამინდური მახორობაშ ეჭარუაშ მუნაჩემეფით, ნოღას ოხორანდჷ 79&nbsp;185 კოჩი.ოფიციალური ნინეფი: გუჯარათული დო ინგლისური. ნოღას გოვითარაფილი რე ოოჭკომალე წარმება.

კატეგორია:გუჯარათიშ ნოღეფი
კატეგორია:ინდოეთიშ ნოღეფი
პატანი (გუჯარათი)

**პატანი** (, ) — ნოღა დო მუნიციპალიტეტი ინდოეთიშ ოორუე-ბჟადალშე, შტატი გუჯარათის, პატანიშ ოლქიშ ადმინისტრაციული ცენტრი. დირსხუ 745 წანას, მამართალიშით ჯოხოთ ვანრაჯ ჩავდა. შქაოშწანურეფს გუჯარათიშ ნანანოღა რდჷ. 2001 წანაშ ედომუშამინდური მახორობაშ ეჭარუაშ მუნაჩემეფით, ნოღას ოხორანდჷ 112&nbsp;038 კოჩი. ნოღას მიარე ინდუისტური დო ჯაინისტური ოხიდა რე.

კატეგორია:გუჯარათიშ ნოღეფი
კატეგორია:ინდოეთიშ ნოღეფი
პორბანდარი

**პორბანდარი** () — ნოღა ინდოეთიშ ოორუე-ბჟადალშე, შტატი გუჯარათის, პორბანდარიშ ოლქიშ ადმინისტრაციული ცენტრი. იდვალუაფუ ქათჰიავარიშ ჩქონიშ ბჟადალ წყარპიჯის, ნოღა უმოსო ჩინებული რე მუჭოთ მოჰანდას კარამჩანდა განდიშ ოდაბადე.

კატეგორია:გუჯარათიშ ნოღეფი
კატეგორია:ინდოეთიშ ნოღეფი
ლუნავადა

**ლუნავადა** (*Lunavada* ვარდა *Lunawada*) — ნოღა ინდოეთიშ ოორუე-ბჟადალშე, შტატი გუჯარათის, მაჰისაგარიშ ოლქიშ ადმინისტრაციული ცენტრი.

კატეგორია:გუჯარათიშ ნოღეფი
კატეგორია:ინდოეთიშ ნოღეფი
ხამბჰალია

**ხამბჰალია** — ნოღა დო მუნიციპალიტეტი ინდოეთიშ ოორუე-ბჟადალშე, შტატი გუჯარათის, დევბჰუმი-დვარკაშ ოლქიშ ადმინისტრაციული ცენტრი.

კატეგორია:გუჯარათიშ ნოღეფი
კატეგორია:ინდოეთიშ ნოღეფი
ვერავალი

**ვერავალი** — ნოღა ინდოეთიშ ოორუე-ბჟადალშე, შტატი გუჯარათის, გირ-სომნატჰიშ ოლქიშ ადმინისტრაციული ცენტრი.

კატეგორია:გუჯარათიშ ნოღეფი
კატეგორია:ინდოეთიშ ნოღეფი
ჩჰოტა-უდაიპურიშ ოლქი

**ჩჰოტა-უდაიპური**  — ოლქი ინდოეთიშ შტატი გუჯარათის. ოლქიშ ადმინისტრაციული ცენტრი — ნოღა ჩჰოტა-უდაიპური.

კატეგორია:გუჯარათიშ ოლქეფი
კატეგორია:ინდოეთიშ ოლქეფი
ჭუმენერი დღა დღას ვაღურუ

**ჭუმენერი დღა დღას ვაღურუ** () — 1997 წანას გიშულირი რანწკით მა-18 ოფიციალური ფილმი ჯეიმზ ბონდიშ გეშა. თენა ხოლო რე ბონდიანაშ რანწკით მაჟირა ფილმი არტისტი პირს ბროსნანიშ კათაფათ. ჸოფიერებეფი ათე ფილმის მეურს უახოლაშ მუმალ ბორჯის. სიუჟეტიშ მეჯინათ, ბონდი ოცადუ, აჩერას მედია მაგნატი, თიშენ ნამჷ-და ვეჸუას მასუმა მოსოფელიშ ლჷმაქ.

## რესურსეფი ინტერნეტის
* ოფიციალური ხასჷლა
* 
* 
* 
* 

კატეგორია:1997 წანაშ ფილმეფი
კატეგორია:ჯეიმზ ბონდიშ ფილმეფი
კატეგორია:United Artists-იშ ფილმეფი
ჯონათან პრაისი

**ჯონათან პრაისი** (; დ. 1 მანგი, 1947, ფლინნთიშერი) — უელსარი არტისტი დო მობირე. 1997 წანას ილაჸაფჷ ელიოთ კარვერიშ როლი ჯეიმს ბონდიშ ფილმის ჭუმენერი დღა დღას ვაღურუ, 2015-16 წანეფს ასახიერჷ **სთიუართ სთრეინჯი** HBOშ სერიალს ოხვისტეეფიშ ლაჸაფის.

## რესურსეფი ინტერნეტის
*
*
*Jonathan Pryce – *Downstage Center* interview at American Theatre Wing.org, March 2006
*Jonathan Pryce interview on BBC Radio 4 *[[Desert Island Discs]]*, 25 May 1990

კატეგორია:დუნაბადი 1947
კატეგორია:უელსარი არტისტეფი
ნიკოლაი კოსტერ-ვალდაუ

**ნიკოლაი კოსტერ-ვალდაუ** (; დ. 27 მანგი, 1970, რუდკობინგი) — დანიარი არტისტი, პროდუსერი დო სცენარისტი. ააშს თიში ოდებიუტე ფილმი რდჷ უჩა ქირიშ გიმალაფა 2001 წანას. არძაშე უმოსო ჩინებულქ იჸუ HBO-შ ოტელევიზიე სერიალს ოხვისტეეფიშ ლაჸაფის სერ **[[ჯეიმი ლანისტერი]]**შ როლით. 2016 წანას ილაჸაფჷ ჰორუსიშ როლი ფილმის ეგვიფტეშ ღორონთეფს.

## რესურსეფი ინტერნეტის

*

კატეგორია:დანიარი არტისტეფი
ოსმალეთიშ იმპერია

**ოსმალეთიშ იმპერია** (, *Devlet-i Âliye-i Osmâniyye*; ), თაშნეშე ისტორიულო მიშინუაფუდჷ, მუჭოთ **თურქეთიშ იმპერია** ვარდა **თურქეთი** — სუნიტურ-ისლამური სახენწჷფო, დირსხუ ოღუზი თურქეფიშით ოსმან I-აშ დუდალათ ოორუე-ბჟადალ ანატოლიას, 1299 წანას. მურად I-აშით ბალკანეთის წარმაფილი დოჸუნაფონი ლჷმეფიშ დო მეჰმედ II-შით კონსტანტინოპოლიშ ხეშა ეშაჸოთამაშ შედეგო ოსმალეთიშ სასულთანოქ იმპერიათ გეგმიქიმინჷ.

XVI-XVII ოშწანურეფს, მუში სინძალიერეშ კონკას, სულთან სულეიმან კანონმადვალუშ მართუალაშ ბორჯის, ოსმალეთიშ იმპერია რდჷ ჭყანიერი მიარეეთნიკური დო მიარენინამი იმპერია, ნამუთ აკონტროლენდჷ ობჟათე-ბჟაეიოლ ევროპაშ, ბჟადალ აზიაშ, კავკაციაშ, ოორუე აფრიკაშ დო სომალიშ ჩქონიშ უმენტაშ ნორთის. XVII ოშწანურაშ დაჭყაფუს, იმპერია იკათუანდჷ 32 პროვინციას დო მიარე ვასალურ სახენწჷფოს. თინეფშე კანკალექ მოგვიანაფათ იმპერიაშ აკოდგინალუაშა გემშართჷ, დოსქილადირეფქ ოშწანურეფიშ მალობაშ ბორჯის შხვადოშხვა სახეშ ავტონომია მიღეს.

## რესურსეფი ინტერნეტის
* ოსმალეფიშ ტექსტეფიშ პროექტი - ვაშინგტონიშ უნივერსიტეტი
* ოსმალეთიშ იმპერია ოქსფორდიშ ისლამიშ ლექსიკონს 
* ოსმალეთიშ იმპერია: - მიჩიგანიშ უნივერსიტეტი
* ოსმალეთიშ იმპერია: ქრონოლოგირი მუნაჩემეფი
* მოსოფელიშ ცივილიზაცია: ოსმალეფი 
* Turkish Oral Narrative
* ოსმალეფიშ თურქული ლიტერატურაშ ინტერნეტ ბიბლიოგრაფია ჟირნინამი (თურქულ, ინგლისური) საიტი.
* ინფორმაცია ოსმალეფიშ გეშა
* აძვილებითი გჷნოხორინეფი ოსმალეთიშ იმპერია ორდოშიან ხანს  1300–1600 წანეფი
* ოსმალეფიშ კალიგრაფიაშ კოლექცია 
* ოსმალეფიშ ისტორიაშ ბლოგი
* თურქეთი მაართა მოსოფელიშ ლჷმას
* პალესტინა ოსმალეფიშ მართუალაშ გიმე
* ოსმალეთიშ იმპერიაშ გრავიურეფი - HQ ხარისხიშ სურათეფიშ გალერეა 
* ოსმალეფიშ რკუალაშ რესურსეფი ინტერნეტის

## სქოლიო

კატეგორია:ისტორიული სახენწჷფოეფი
კატეგორია:თურქეთიხ ისტორია
კატეგორია:არხო ბჟაეიოლიშ ისტორია
კატეგორია:ოსმალეთიშ იმპერია
კატეგორია:ჸოფილი იმპერიეფი
მოსოფელით ვარე დასაბაღი

***მოსოფელით ვარე დასაბაღი*** (, 1999) — მავითოჩხორა ფილმი ჯეიმზ ბონდიშ გეშა დო რანწკით მასუმა ფილმი ათე სერიალიშე, ნამუსჷთ ოკათჷ პირს ბროსნანი.

ფილმიშ ჯოხონობა მოურს რომანს „თიში უმოსობაშ ოფულარი სამუშას“ გოსიმაფილი მოიადაშე *Orbis non sufficit*. ფილმიშ სიუჟეტი ენწყილი რე ანარქისტ რენარიშ გეშა სერ რობერტ კინგიშ ჸვილუაშ ისტორიაშე. ბონდი ათე ნორთის თხილანს პრინცესა ელექტრას, ნამუთ თეიშა რენარიშ ჯალი რდჷ.

## როლეფს

* პირს ბროსნანი - ჯეიმზ ბონდი
* სოფი მარსო - ელექტრა კინგი
* ჯუდი დენჩი - M
* რობერტ კარლაილი -  რენარი
* დენის რიჩარდსი -  კრისტმას ჯოუნზი
* რობი კოლტრეინი -  ვალენტინ ჟუკოვსკი
* კოლინ სელმონი -  ჩარლზ რობინსონი
* დესმონდ ლეველინი -  Q
* ჯონ კლიზი -  R, Q-ს თანაშემწე
* სამანთა ბონდი -  მისს მანიპენი
* სერენა სკოტ თომასი -  დოქტორ მოლი უორმფლეში 
* ჯონ სერუ -  გაბორი
* ულრიხ თომსენი -  საშა დავიდოვი
* Goldie -  ბულონი
* მარია გრაცია ჩუჩინოტა - ჯულიეტა და ვინჩი
* დევიდ კოლდერი - სერ რობერტ კინგი

## რესურსეფი ინტერნეტის

* 
* 
* 
* 
* ოფიციალური ხასჷლა
* გინოღალაშ აკანეფი 

კატეგორია:ჯეიმზ ბონდიშ ფილმეფი
კატეგორია:ამერიკული ფილმეფი
კატეგორია:ბრიტანული ფილმეფი
კატეგორია:1999 წანაშ ფილმეფი
სოფი მარსო

**სოფი მარსო** ( დ. 17 გერგობათუთა, 1966, ჟანტილი, პარიზწკჷმა) — ფრანგი კინოარტისტი.

## ბიოგრაფია
დებადჷ მაჯღვერიშ დო გიმმაჩამუშ ფანიას. კინოს მარცხო მოხვადჷ: ართ-ართი მაჸალეშე ქჷგეგჷ, ნამდა კლოდ პინოტო მარდუეფს შაყარანდჷ ახალი ფილმიშო დო გინოჭყვიდჷ თინაწკჷმა ართო კინომორსებეფშა ულინჷდჷკონ. განჩინებათ, მარსო ისხუნეს თარი როლიშო მუსხირენ ვითოში კანდიდატიშე. ათაში ართი გოვალაფათ სოფი მარსოქ მურიცხიქ იჸუ. ფილმის „ბუმი“ (1980) სარკო წჷმოძინა უღუდჷ დო მალას თიში გეჸვენჯი „ბუმი 2“ (1982) გინიღეს, ნამუშოთ სოფიქ „ცეზარი“ მიღჷ ნომინაციას „საუჯგუშო დებიუტი დო არძაშე პერსპექტიული არტსტი“.

16 წანაშ ასაკის თის აჸუ ოლაჸაფექ ჟერარ დეპარდიე დო კატრინ დენევწკჷმა ართო ფილმის „ფორტ საგანი“. დეპარდიექ კინი იჸუ თიში პარტნიორქ მორის პიალიშ ფილმის „პოლიცია“. 1984 წანას მაართათ ილაჸაფჷ ანჯეი ჟულავსკიწკჷმა ართო ფილმის „დუდიშგაჭყოლადარი ჸოროფა“. თისი მაჸუნჷ „ჩქიმი სერეფი თქვანი დღალეფს ჰერებამი რე“, დო „ცაშფერი ნოტა“.

## ფილმოგრაფია

## რესურსეფი ინტერნეტის

*

კატეგორია:ფრანგი არტისტეფი
კატეგორია:დუნაბადი 1966
მოდასა

**მოდასა** — ნოღა დო მუნიციპალიტეტიინდოეთიშ ოორუე-ბჟადალშე, შტატი გუჯარათის, არავალიშ ოლქიშ ადმინისტრაციული ცენტრი.

კატეგორია:გუჯარათიშ ნოღეფი
კატეგორია:ინდოეთიშ ნოღეფი
ბოტადი

**ბოტადი** () — ნოღა ინდოეთიშ ოორუე-ბჟადალშე, შტატი გუჯარათის, ბოტადიშ ოლქიშ ადმინისტრაციული ცენტრი.

კატეგორია:გუჯარათიშ ნოღეფი
კატეგორია:ინდოეთიშ ნოღეფი
რობი კოლტრეინი

**რობი კოლტრეინი** (; დ. 30 მელახი, 1950, ობჟათე ლანკაშირი) — შოტლანდიარი არტისტი. ჩინებული რე რუბეუს ჰაგრიდიშ როლით ჰარი პოტერიშ ფილმეფიშ სერიაშე დო ვალენტინ დიმიტროვიშ სქი ზუკოვსკი-შ როლით ჯეიმს ბონდიშ ფილმეფშე ორქოშთოლი დო მოსოფელით ვარე დასაბაღი.

## ფილმოგრაფია

*

კატეგორია: შოტლანდიარი არტისტეფი
კატეგორია: დუნაბადი 1950
გოტლანდი

**გოტლანდი** (, ) — შვედეთიშ დორხველური კოკი ბალტიაშ ზუღას. ასე არხოს მადვალი მორჩილი კოკეფიშამო აკმადგინას გოტლანდიშ ისტორიულ პროვინციას, გოტლანდიშ ლენს  დო კომუნას. კოკიშ მახორობა — 56 717 ადმ. (2012).

## გეოგრაფია
[thumb|left|გოტლანდი [კოსმოსი|კოსმოსშე]]
კოკი მატერიკულ შვედეთიშ წყარპიჯშე 100 კმ-შ გოძვენას იდვალუფუ. გოტლანდი, ნამუშ ფართობი 2994 კმ² რე, შვედეთიშ არძაშე უდიდაში კოკი რე. გოტლანდიშ არხოს იდვალუაფჷნა გეჸვენჯი კოკეფი: ფორიო (113,3 კმ²), გოტსკა-სანდიონი (36,54 კმ²), ლილა-კარლსიო (1,39 კმ²), სტურა-კარლსიო (2,35 კმ²) დო შხვ., ნამუეფჷთ გოტლანდიშ ლენიშ აკოდგინალუაშა მიშმულა. კოკი მუშჸურე პლატოს წჷმარინუანს, აკოგდჷმილი რე სილურული კირქუეფით დო ქვიშაქუეფით; კოკიშ ოშქაშე სიმაღალეეფი რე — 30-50 მ, არძაშე მაღალი კონკა — ლოისტა-ჰედი (83 მ). კოკიშ თარი ნოღა დო ონიშოლი რე ვისბიუ. დოხორელი პუნქტეფი: კლინტეჰამნი, ბურგსვიკი, ფორიოსუნდი, ჰემსე, სლიტე.

## რესურსეფიინტერნეტის
* ფორთიფიკაცია XIX—XX ოო გოტლანდის (ტინგსდატი, ფარიოზუნდაშ ბატარეა)
## სქოლიო

კატეგორია:გოტლანდი
კატეგორია:ბალტიაშ ზუღაშ კოკეფი
კატეგორია:შვედეთიშ კოკეფი
შვედეთიშ პროვინციეფი

**[[შვედეთი]]შ პროვინციეფი** — ისტორიული, გეოგრაფიული დო კულტურული რეგიონეფი. პოლიტიკური თოლწონუათ, შვედეთიშ პროვინციეფს ვაუღჷნა ადმინისტრაციული ფუნქციეფი, მარა ისტორიულ-კულტურული მუშობურობეფიშ გეშა თინეფიშ გიშართუალა ტრადიციულო რე მიშაღალირი.

თინეფშე მუსხირენი, 1634 წანაშახ წჷმარინუანდჷ შვედეთიშ გიმენ დჷნორთუს, უკული თინეფქ დითირეს ადმინისტრაციული ართაულეფით -ლენეფით (). თინეფშე მუსხირენქ მიდაღალირქ იჸუ დანია-ნორვეგიაშ რსხუშე, მუსხირენი ფინეთიშ პროვინციაქ - მედინუ. ხვალე ლაპლანდი რე აკა პროვინცია, ნამუთ შვედეთიქ მიპალჷ კოლონიზაციაშ მეშწაშაფათ.

კანკალე შვანს, ადმინისტრაციული ართული ლენი დო ისტორიული პროვინცია თახე ართიანს უხვადუ, სამანგათ ბლეკინგეშ პროვინცია დო ბლეკინგეშ ლენი. მარა კანკალე შვანს თაშ ვახვადუ, თაშნეშე 1990-იან წანეფს პროვინციეფიშ ისტორიული ხურგეფიშ უგუთოლიშწორაფეთ აკიქიმინ მუსხირენ ახალ ლენქ.

შვედეთიშ პროვინციეფი ამდღარშახ გჷმირინუაფუ ორაგადე ნინას დო ხელუანობას, მარა თინეფს ვაუღჷნა თიჯგურა დორზოლუა, მუნერით ისტორიულო უღუდესინ. პროვინციას მახორუ კათა მუნეფიშ დუდს კანკალეშა ვა პროვინციაშ ვარინ ლანიშ მახორუთ მირჩქინუანს.

## პროვინციეფი

## ჰერალდიკა

1560 წანას, გუსტავ ერიქსონ ვაზაშ ბორჯის წჷმორინაფილქ იჸუ 23 პროვინციაშ გერბეფიშ მაარტაფონ ვერსიეფქ. წჷმორინაფილი პროვინციეფი გეგჷნორთეს სუმ ოშილეთ: სვეალანდი, გიოტალანდი დო ვენდი. მუჭოთ თენა გუსტავიშ ტიტულს რდჷმოშინაფილი: ”მაფა შვედეფიშ, გოთეფიშ დო ვენდეფიშ″.  

### გიოტალანდი
გიოტალანდი აკმოდირთუ ობჟათეშე არსებული ისტორიული პროვინციეფშე. 1645 წანაშახ გოტლანდი დო ხალანდი დანიაშ დორხველობას რდჷ, თაშნეშე 1658 წანაშახ ბლეკინგე დო სკონე დანიაშ, ბოხუსლენი — ნორვეგიაშ აკოდგინალუაშა მიშმეშეს.



ბოხუსლენი


ბლეკინგე


დალსლანდი


გოტლანდი


ჰალანდი


სკონე


სმოლანდი


ვესტერგიოტლანდი


ალანდი


ესტერგიოტლანდი



### სვეალანდი
სვეალანდი აკმოდირთუ შვედეთიშ ცენტრალური ამშვი პროვინციაშე. 1812 წანაშახ, ვერმლანდი რდჷ გიოტალანდიშ ნორთი.



დალარნა


ნერკე


სიოდერმანლანდი


უპლანდი


ვერმლანდი


ვესტმანლანდი



### ნორლანდი
ნორლანდი აკმოდირთუ ცენტრალური დო ოორუე შვედეთიშ 9 პროვინციაშე. 1645 წანაშახ, პროვინციეფი ემტლანდი დო ხერედანელი ნორვეგიაშ დორხველობას რდჷ. 1809 წანაშახ, შვედეთიშ ლაპლანდია გოართოიანაფილი რდჷ ფინეთიშ ლაპლანდიაწკჷმა. ნორბოტენი ვესტერბოტენშე XIX ოშწანურას გეგშერთჷ.




ონგერმანლანდი


გესტრიკლანდი


ჰელსინგლანდი


ჰერედალენი


ემტლანდი


ლაპლანდი


მედელპადი


ნორბოტენი


ვესტერბოტენი




## თაშნეშე ქოძირით
*ლენი

## რესურსეფი ინტერნეტის

*"Konstruktion av landskap. Exemplet Uppland"  (შვედურო)

კატეგორია:შვედეთიშ პროვინციეფი
დალარნაშ პროვინცია

**დალარნა** (*მოჯვშ.* **დალეკარლია**, ) — ისტორიული პროვინცია შვედეთის, სვეალანდიშ რეგიონს.

## ლიტერატურა
* დალეკარლია // ბროკჰაუზიშ დო ეფრონიშ ენციკლოპედიური ლექსიკონი: 86 ტომო. (82 ტომი დო 4 გეძინაფონი). — სპბ., 1890—1907.

## სქოლიო

კატეგორია:შვედეთიშ პროვინციეფი
კატეგორია:შვედეთიშ ისტორია
ბლეკინგეშ პროვინცია

**ბლეკინგე** () — ისტოირიული პროვინცია, შვედეთიშ ობჟათეშე, ისტროიული რეგიონი გიოტლანდიშ აკოდგინალუას. პროვინციაშ ფართობი — 2 941 კმ², მახორობა — 151 899 ადამიერი (2007).

## სქოლიო

კატეგორია:შვედეთიშ პროვინციეფი
კატეგორია:შვედეთიშ ისტორია
ბოხუსლენიშ პროვინცია

**ბოხუსლენი** () — შვედეთიშ ისტორიული პროვინცია, ნამუთ სკაგერაკიშ საროტიშ წყარპიჯის იდვალუაფუ. ფართობი — 4473 კმ², მახორობა — 282 949 ადამიერი (2007).
## სქოლიო

კატეგორია:შვედეთიშ პროვინციეფი
კატეგორია:შვედეთიშ ისტორია
დალსლანდიშ პროვინცია

**დალსლანდი** () — შვედეთიშ ისტორიული პროვინცია.

კატეგორია:შვედეთიშ პროვინციეფი
კატეგორია:შვედეთიშ ისტორია
ჰერედალენიშ პროვინცია

**ჰერედალენი** () — ისტორიული პროვინცია შვედეთიშ ბჟადალ ნორთის, ნორლანდიშ რეგიონს. პროვინციაშ უშხუაში დოხორელი პუნქტი დო (ვაოფიციალური) ცენტრი — ნოღა სვეგი. 

კატეგორია:შვედეთიშ პროვინციეფი
კატეგორია:შვედეთიშ ისტორია
ლაპლანდიშ პროვინცია

**ლაპლანდი** ()&nbsp;— ისტორიული პროვინცია შვედეთიშ ოორუე ნორთის, ნორლანდიშ რეგიონს. ფართობიშ მეჯინათ, შვედეთიშ არძაშე კაბეტი პროვინცია რე.

კატეგორია:შვედეთიშ პროვინციეფი
კატეგორია:შვედეთიშ ისტორია
მედელპადიშ პროვინცია

**მედელპადი** — ისტორიული პროვინცია შვედეთიშ ცენტრალურ ნორთის, ნორლანდიშ რეგიონს. უხურგანს ჰელსინგლანდიშ, ჰერედალენიშ, ემტლანდიშ დო ონგერმანლანდიშ პროვინციეფს. ბჟაეიოლშე ომძღჷ ბოტნიაშ ჸუჯი. ჯოხოდვალა მედელპადი  („ოშქაშე დიხა“) შუროთ ვეგჷმოხანტუნს ქიანაშ გეოგრაფიული დვალუაშ ოშქაშეს, თინა, ოძირანს ნამჷ-და პროვინცია იდალუაფუ ჟირ წყარმალუშ — იუნგანიშ დო ინდალსელვენიშ შქას.

კატეგორია:შვედეთიშ პროვინციეფი
კატეგორია:შვედეთიშ ისტორია
გოტლანდიშ პროვინცია

**გოტლანდი** — შვედეთიშ ისტორიული პროვინცია, ნამუთ კინ თე ჯოხოშ კოკის იკენს, თიშ არხლოს მადვალი მორჩილი კოკფიშამო: ფორიო, სტურა-კარლსიო დო რანწკი უმოსი მორილეფშე. უხვადუ გოდლანდიშ ლანიშ  ტერიტორიას, მიშმურს გიოტლანდიშ რეგიონიშ აკოდგინალუაშა.

კატეგორია:შვედეთიშ პროვინციეფი
კატეგორია:შვედეთიშ ისტორია
ესტრიკლანდიშ პროვინცია

**ესტრიკლანდი** () — ისტორიული პროვინცია (ლანდსკაპი) შვედეთიშ ცენტრალურ ნორთის, ისტორიულ რეგიონი ნორლანდიშ უკიდაშ ობჟათეშე. 

კატეგორია:შვედეთიშ პროვინციეფი
კატეგორია:შვედეთიშ ისტორია
ონგერმანლანდიშ პროვინცია

**ონგერმანლანდი** ()&nbsp;— ისტორიული პროვინცია შვედეთიშ ოორუე ნორთის, ნორლანდიშ რეგიონს. უხურგანს მედელპადიშ, ემტლანდიშ, ლაპლანდიშ დო ვესტერბოტენიშ პროვინციეფს. უშხუაში ნოღა — ერნშიოლდსვიკი.

კატეგორია:შვედეთიშ პროვინციეფი
კატეგორია:შვედეთიშ ისტორია
გიოტალანდი

thumb|გიოტალანდი
right|thumb|შვედეთიშ სუმ ისტორიულ დიხაშ რუკ, ჸოფილი შვედეთიშ პროვინცია ესტერლანდი ფინეთიშ აკოდგინალუას დო ჸოფილი იდტორიული დანიური დიხა (სკონე, სკანია) შვედეთიშ ობჟათეშე

**გიოტალანდი** () — შვედეთიშ ართ-ართი ისტორიული რეგიონი, აკმოდირთუ 10 პროვინციაშე. გეოგრაფიულო შვედეთიშ ობჟათეშე იდვალუაფუ, ოორუეშე სველანდიშ ისტორიულ რეგიონს უხურგანს.
## სქოლიო

კატეგორია:შვედეთიშ რეგიონეფი
კატეგორია:შვედეთიშ ისტორია
სვეალანდი

thumb|300px|სვეალანდი
**სვეალანდი** () — შვედეთიშ ართ-ართი ისტორიული რეგიონი, ნამუშ აკოდგინალუაშა მიშმულა სიოდერმანლანდიშ, ნერკეშ, ვერმლანდიშ, ვესტმანლანდიშ, უპლანდიშ დო დალარნაშ პროვინციეფი.

რეგიონიშ ფართობი 80 839 კმ², მახორობაშ მუდანობა — 3 610 400 ადამიერი (2007).
## სქოლიო

კატეგორია:შვედეთიშ რეგიონეფი
კატეგორია:შვედეთიშ ისტორია
ვესტმანლანდიშ პროვინცია

**ვესტმანლანდი** — ისტორიული პროვინცია შვედეთიშ ცენტრალურ ნორთის, სვეალანდიშ რეგიონს.

კატეგორია:შვედეთიშ პროვინციეფი
კატეგორია:შვედეთიშ ისტორია
ვერმლანდიშ პროვინცია

**ვერმლანდი** () — ისტორიული პროვინცია შვედეთიშ ბჟადალ ნორთის, სვეალანდიშ რეგიონს. ფართობი — 18 204 კმ², მახორობაშ მუდანობა — 312 591 ადამიერი (2007).

კატეგორია:შვედეთიშ პროვინციეფი
კატეგორია:შვედეთიშ ისტორია
ნორლანდი

thumb|200px|ნორლანდიშ რეგიონი

**ნორლანდი** () — შვედეთიშ ოორუეშე მადვალი ართ-ართი ისტორიული რეგიონი. რეგიონს ობჟათეშე უხურგანს სვეალანდი. უწმოხ ტერმინი გჷმირინუაფუდჷ ბოტნიაშ ჸუჯიშ მანგას არსებულ არძა ტერიტორიაშო, ფინეთიშ ოორუეშამო, ასე რჩქვანელობურო ხვალე შვედეთიშ ოორუე პროვინციაშ ეიოშანალო გჷმირინუაფუ, რეგიონს ქიანაშ ტერიტორიაშ 60% უკებუ. მაჟირაჸურე, ემტლანდიშ დო ჰერედალენიშ პროვინციეფი, ნამუთ ასე ნორლანდის ორხველუნ, კინოხ ნორვეგიაშ დორხველობას რდჷ დო ნორლანდიშურო ვეკოროცხუდჷ.

კატეგორია:შვედეთიშ რეგიონეფი
კატეგორია:შვედეთიშ ისტორია
შვედეთიშ ლენეფი

**შვედეთიშ ლენეფი**, თაშნეშე **ლენი** (; თანგილს: ფეოდალური აბან-ოღვენი) — შვედეთიშ მაართა დონეშ ადმინისტრაციულ დო პოლიტიკურ დჷნართუ. შვედეთი დორთილი რე 21 ლენო. ლენეფქ დირსხუ 1634 წანას, აქსელ ოქსენშერნაშ ინიციატივათ, ნამუქჷთ თინეფქ დოთირეს შვედეთიშ ისტორიულ პროვინციეფო () დორთუალაშ სისტემა.

ირ ლენს დორხველური მართუალა (länsstyrelse) უღუ, ნამუსჷთ შვედეთიშ თარობა მუშ დო პარლამენტ - რიქსდაგიშ წჷმმარინაფალო პოსტის დჷთმარინუანს. ლენიშ მართუაშ ეშაჩინებუს აბანურ მართუალაშ კოორდინაცია წჷმარინუანს თარობაშ დო რიქსდაგწკჷმა მეხუჯაფათ, თეწკჷმა ართო, გოთოლისწორაფილი რე აბანური მუშობურობეფი დო მოთხირობეფი.

## ფუნქცია
ირ ლენს დუდმართუალაშ ორგანო უღუ, ნამუსჷთ ლენიშ მახორობა გიშმაგორუნს დო ლანდსტინგი (landsting) ჯოხო. ლანდსტინგიშ თარი ეშაჩინებუ ლენიშ მახორობაშო სამედიცინო დო სოციალური მოხვარა რე.

## რუკა
რეგიონეფიშ ოფიციალური კოდეფით.



*AB: სტოკჰოლმი
*AC: ვესტერბოტენი
*BD: ნორბოტენი
*C: უპსალა
*D: სიოდერმანლანდი
*E: ესტერგიოტლანდი
*F: იონჩოპინგი
*G: კრუნუბერგი
*H: კალმარი
*I: გოტლანდი
*K: ბლეკინგე
*M: სკონე
*N: ჰალანდი
*O: ვესტრა-გიოტალანდი
*S: ვერმლანდი
*T: ერებრუ
*U: ვესტმანლანდი
*W: დალარნა
*X: ევლებორგი
*Y: ვესტერნორლანდი
*Z: ემტლანდი

*შვედეთიშ ლენეფი*

*[[შვედეთიშ პროვინციეფი]]* - ხურგეფი რე ლენეფიშ, ფერეფი პროვინციეფიშ.



ირ ლენი ირთუ მუნიციპალიტეტეფო (*kommuner*). 2004 წანაშო თინეფიშ მუდანობა აკმადგინანდჷ 290-ს, მუშ ოშქაშეთ აკმადგინანს 13.8 მუნიციპალიტეტის ართ ლენს (ქოძირით შვედეთიშ მუნიციპალიტეტეფი)

1968 წანაშახ ნოღა სტოკჰოლმს უღუდჷ დორხველური კოდი **A**.  სტოკჰოლმიშ ლენს - **B**.

## თაშნეშე ქოძირით
*შვედეთიშ პროვინციეფი
*შვედეთიშ მუნიციპალიტეტეფი

## რესურსეფი ინტერნეტის
*ლენეფიშ ადმინისტრაციული ოგანაგებუეფი 
*შვედეთიშ თარობაშ ოფიციალური საიტი
*შვედეთიშ ერუანული ატლასი 

კატეგორია:შვედეთიშ ადმინისტრაციული დორთუალა
დანია-ნორვეგიაშ უნია

**დანია-ნორვეგიაშ უნია**, თაშნეშე **დანია-ნორვეგიაშ სახენწჷფო, დანია-ნორვეგიაშ ომაფე**, **დანია-ნორვეგია** (*Danmark-Norge*), —  დანიაშ დო ნორვეგიაშ პიჯური უნია, ნამუთ 1536 წანაშე 1814 წანაშახ არსებენდჷ; სახენწჷფოშა თაშნეშე მიშმეშჷ ფარერიშ კოკეფი, ისლანდია დო გრენლანდია. დანია-ნორვეგიაშ უნიაქ დოთირუ  კალმარიშ უნია, ნამუთ აკმაართიანენდჷ სუმხოლო სკანდინავიურ ომაფეს, თიშ უკული მუთ შვედეთიშ მაფათ გჷნირთჷ გუსტავ I ვაზაქ.

კატეგორია:ისტორიული სახენწჷფოეფი
კატეგორია:სკანდინავიაშ ისტორიული სახენწჷფოეფი
კატეგორია:დანიაშ ისტორია
კატეგორია:ნორვეგიაშ ისტორია

კატეგორია:ნორვეგიაშ სამართალი
ფინეთიშ ისტორიული პროვინციეფი

ფინეთიშ **ისტორიული პროვინციეფი** (ვარდა **ისტორიული ოლქეფი**) (, მხოლობათ რიცხუს *historiallinen maakunta*, ) — თი პერიოდიშ მონძალა, მუჟამსჷთ ფინეთი შვედეთიშ ნორთი რდჷნ. პროვინციეფი მუჭოთ ადმინისტრაციული ართულეფი, 1634 წანაშა არსებენდეს, მუჟამსჷთ თინეფქ დითირეს ახალი ადმინისტრაციული ართულეფით — ლენეფო (გუბერნიეფო, ლიანეფო) (თეხანური ფინეთიშ ადმინისტრაციული დორთუალა, მიშაღალირი რე 2010 წანაშ 1 ღურთუთას, ნამუშათ მიშმურს 19 პროვინცია, ვარდა ოლქი (, ), ნამუქჷთ ვაშგოჩირთან ოკო ისტორიულ პროვინციეფშა). მუჭოთ შვედეთის (ქძ. შვედეთიშ პროვინციეფი), თეშ ფინეთის ხოლო, ისტორიული პროვინციეფი დჷთმოსქიდჷნა ხვალე მუჭოთ ტრადიციული ტერიტორიული ართულეფი, დო მუთუნნერი ადმინისტრაციული ფუნქციეფი ვაუღჷნა.

## ისტორიულ პროვინციეფიშ ერკებული

[right|250 px|thumb|ფინეთიშ ისტორიული ოლეფი ქიანაშ თეხანურ ხურგეფს ([ფინეთიშ პროვინციეფი|თეხანურ პროვინციეფიშ ხურგეფი გიშართილი რე ჸვინთელი ფერით)]]

(ჯოხოდვალა რგვალ ბირცხეფს — მაართაშე ფინურო, უკული შვედურო).

* 30px **[[ალანდიშ კოკეფი|ალანდი]]** (*Ahvenanmaa, Åland*)
* 30px **[[კარიალა (ისტორიული პროვინცია)|კარიალა]]** (*Karjala, Karelen*)
* 30px **[[ლაპი (ისტორიული პროვინცია)|ლაპი]]** (*Lappi, Lappland*)
* 30px **[[პოჰიამაა (ისტორიული პროვინცია)|პოჰიამაა]]** (*Pohjanmaa, Österbotten*)
* 30px **[[სავო]]** (*Savo, Savolax*)
* 30px **[[სატაკუნტა (ისტორიული პროვინცია)|სატაკუნტა]]** (*Satakunta, Satakunda*)
* 30px **[[დორხველური ფინეთი (ისტორიული პროვინცია)|დორხველური ფინეთი]]** (*Varsinais-Suomi, Egentliga Finland*)
* 30px **[[ჰიამე]]** (*Häme, Tavastland*)
* 30px **[[უუსიმაა (ისტორიული პროვინცია)|უუსიმაა]]** (*Uusimaa, Nyland*)

## თაშნეშე ქოძირით
* შვედეთიშ პროვინციეფი

## რესურსეფი ინტერნეტის
* ფინეთიშ პროვინციეფი „მოსოფლიშ შილეფს“.
## სქოლიო
აზოვიშ ზუღა

thumb|300px|დუდთხითხუ აზოვიშ ზუღა უცმას გიშეგორუაფუ უჩა ზუღაშე.
**აზოვიშ ზუღა** ( ) — ატლანტიშ ოკიანეშ ღანჩოშ განიშ ზუღა, იდვალუაფუ ბჟაეიოლ ევროპაშ ობჟათე ნორთის, უჩა ზუღაწკჷმა მერსხილი რე ქერჩიშ საროტით. თის ოორუეშე უხურგანს უკრაინა, ბჟაეიოლშე - რუსეთი, ბჟადალშე - ყირიმიშ ჩქონი.

## რესურსეფი ინტერნეტის
*[აზოვიშ ზუღა — [ენციკლოპედია ბრიტანიკა]ს] 
*აზოვიშ ზუღაშ სურათეფი  
*Theory that Atlantis sank beneath the Sea of Azov.

კატეგორია:უჩა ზუღა
კატეგორია:ატლანტიშ ოკიანეშ ზუღეფი
კატეგორია:ზუღეფი ანბანიშ მეჯინათ
პენი მარშალი

**პენი მარშალი** (; დ. 15 გჷმათუთა, 1943, ბრონქსი, ნიუ-იორკი, ააშ — გ. 17 ქირსეთუთა, 2018, ლოს-ანჯელესი, კალიფორნია, ააშ) — ამერიკალი კინორეჟისორი, პროდიუსერი დო არტისტი. კარიერა დიჭყჷ ჭიჭე ოტელევიზიე როლეფიშ რსულებათ. 90-იან წანეფს დიჭყჷ რეჟისორალა, 2000-იან წანეფს პროდიუსერალა.

## ფილმოგრაფია
* 1988 - დიდი *(Big)* 
* 1990 - გიშაკურცხინაფა *(Awakenings)* 
* 1992 - თინეფიშ დორხველი ლიგა *(A League of Their Own)*
* 1996 - პაპაშ ჩილი *(The Preacher's Wife)*

## რესურსეფი ინტერნეტის

* 

## სქოლიო

კატეგორია:დუნაბადი 1943
კატეგორია:ამერიკალი კინორეჟისორეფი
კატეგორია:ნიუ-იორკალეფი
თინეფიშ დორხველი ლიგა

**თინეფიშ დორხველი ლიგა** — 1992 წანაშ ამერიკული დრამატული ფილმი. ფილმი ოხუ დო მეძღვენილი რე AAGPBL-შ, ამერიკალ ოსურეფიშ ბეისბოლიშ ლიგაშ მაკათურეფს, ნამუთ 1943-54 წანეფს ჸოფიერენდჷ. ფილმის ბეისბოლიშ ბუნაშ ართ-ართი მაკათურიშ როლს პოპ-მურიცხი მადონა არსულენს.

## როლეფს
*ტომ ჰენქსი — ჯიმი დუგანი
*ჯინა დევისი — დოროთი ჰინსონი
*მადონა — მეი მორდაბიტო 

## რესურსეფი ინტერნეტის
* 

კატეგორია:ამერიკული ფილმეფი
კატეგორია:ინგლისურნინამი ფილმეფი
კატეგორია:1992 წანაშ ფილმეფი
კატეგორია:ფილმეფი სპორტიშ გეშა
კატეგორია:ააშ-შ ფილმეფიშ ერუანული რეესტრიშ ფილმეფი
კატეგორია:პენი მარშალიშ ფილმეფი
ჯინა დევისი

**ვირჯინია ელიზაბეთ „ჯინა“ დეივისი** ( ნანდული ჯოხო დო გვარი *ვირჯინია ელიზაბეტ დეივისი*; დ. 21 ღურთუთა 1956, უორჰემი, მასაჩუსეტსი) — ამერიკალი კინოარტისტი, პროდიუსერი, ჭარუ; ოსკარიშ დო ორქოშ გლობუსიშ პრემიაშ ლაურეატი, ჯვეშო ფოტომოდელი.

## ბიოგრაფია
ჯინა დეივისიქ დებადჷ მასაჩუსეტსიშ შტატიშ ნოღა უორჰემს 1956 წანაშ 21 ღურთუთას, დიამუშიშ ლუსილიშ დო მუამუშიშ უილიამ დეივისიშ ფანიას. ჯინას ჸუნს ჯიმა — დენი. ჯინა დეივისი ბაღანობას მუსიკათ რდჷ ხვამლაფირი. მორო ჭიჭე ასაკის არტისტალაშე ორცებენდჷ. სკოლაშ თებაშ უკული გურაფა დიჭყჷ კოლეჯის, მუში უკულით გურაფა ბოსტონიშ უნივერსიტეტის გაგინძორჷ. 1978 წანას გათუ ბოსტონიშ უნივერსიტეტი, სოჸურეშეთ ნიუ-იორკიშა გინორთჷ ორინალო.

კარიერა დიჭყჷ 23 წანაშ ასაკის. ნიუ-იორკის კონტრაქტი გაფორმჷ ომოდელე ოაგენტეწკჷმა „Zoli“ დო მოდელო დიჭყჷ მუშობა. ჯინა დეივისი მაართათ ნაკუ რეჟისორქ სიდნი პოლაკიქ, ნამუქჷთ თინა იჭანუ ფილმის „ტუტსი“. დუდშე ტელესერიალეფს გინიღანდეს, 1986 წანას მიღჷ როლი ფანტასტიკურ კინოფილმის „ჭანდი“. უკულ რდჷ ხოლო წუმოძინელი კომედიური ჟანრიშ ფილმი „ბითლჯუისი“. 1988 წანას ილაყაფჷ ფილმის „მოხვალამირი ტურისტი“. წორო ათე ფილმიქ მეჩჷ ჯინას ოსკარიშ პრემია. უკულიანი წანეფიშ კინონახანდეფშე ოშინალი რე „თელმა დო ლუიზა“, „გირძეხანამი ჯუნა ლურიშ ოწოხოლე“, „სტიუარტ ლიტლი“ დო შხვა.

2009 წანას ილაჸაფჷ კომედიურ დრამას „საკონწაროეფი“, 2013 წანას კომედიურ ფილმის „ოქიანუს...“.

## ფილმოგრაფია

## რესურსეფი ინტერნეტის

* 
*
*ჯინა დეივისიშ ინსტიტუტი 

## სქოლიო

კატეგორია:ამერიკალი არტისტეფი
კატეგორია:დუნაბადი 1956
კატეგორია:ოსკარიშ მაღვენჯი კინოარტისტეფი
არალიშ ზუღა

**არალიშ ზუღა**, თაშნეშე **არალიშ ტობა** (; ; ) — ჯიმუამი ტობა ცენტრალურ აზიას, ყაზახეთიშ დო უზბეკეთიშ ხურგას. ასე ტობაშ დიდი ნორთი ესქირაფილი რე; დოსქილადირი რე ხვალე თიში ოორუე დო ობჟათე ნორთეფიშ მორჩილი ნოსქილედეფი, ნამუთ თე ბორჯიშო ართიანს წყარით ვეთმიარსხუაფჷნა. არალიშ ტობაშ ესქირაფა თით რე გჷმოჭანაფილი, ნამჷ-და ტობაშა ინმალი ცენტრალური აზიაშ ჟირი უდიდაში წყარმალუ სირდარია დო ამუდარია 1960-იანი წანეფშე გჷმირინუაფუ ყაზახეთის დო უზბეკეთის ბამბეშ ჸვანეფიშ ოწყარალო, მუშ შედეგო წყარმალუეფიშ წყარი ტობაშა პრაქტიკულო ვემიოჭირინუანს. 1960-იანი წანეფშე დოჭყაფილი ტობაშ ესქირაფაშ პროცესი ასეშა ადამიერიშით გჷმოჭანაფილი ართ-ართი უდიდაში ეკოლოგიურ კატასტროფათ მირჩქინუაფუ. ესქირაფაშახ ტობაშ ფართობი დოხოლაფიორო 68 000 კმ²-ს აკმადგინანდჷ დო თე მუნაჩემით თინა მაანთხა ტობა რდჷ მოსოფელს; სიდიდაშ გეშა გიადჷ არალიშ ტობას „ზუღაქ“.

წყარიშ მალასიან ესქირაფას ხეს უნწყჷნს თი ელმოლ ხოლო, ნამჷ-და წანმოწანაშ გოძვენას თაქ ნოლექეფიშ მუდანობა ძალამ მერკე რე, ხვალე 100 მმ. აორქაფირი წყარი მეღებულშე 12-შახ უმოსი რე. აორქაფაქ გჷმიჭანუ ზუღას ჯიმუანობაშ ძინა, ნამუქჷთ მუშჸურე გჷმიჭანუ ფლორაშ დო ფაუნაშ მიარე ჯიშიშ ეშალაფა-მოჯალაგუა. ჩხომიშ ეშალაფაშ უკული მეჭყორდჷ თეიშახ ტობას გოფაჩილი მეჩხომალაქ. ესქირაფილ ტერიტორიას დჷთმოსქიდუ ჯიმუშ ფსქელი ფალეფი. ესქირაფაშ შედეგო 1989 წანას ტობაქ ჟირო გირთჷ: ოორუეშ დო ობჟათეშ არალიშ ზუღეფო. 2003 წანაშ ზუღაშ ჟინპიჯიშ ფართობი დუდმაართა ფართობიშ ნაანთხალს აკმადგინანდჷ, წყარი - დუდმაართაშ 10%-ის.
left|thumb|250px|არალიშ ზუღაშ წყარიშ დონეშ რკება
## თაშნეშე ქოძირით
* მოსოფელიშ უდიდაში ტობეფიშ ერკებული

## რესურსეფი ინტერნეტის
* არალიშ ზუღაშ ფონდი
* არალიშ ზუღაშ კრიზისი 
* არალიშ ზუღაშ რეაბილიტაციაშ პროექტი 
* Water-related vision for the Aral Sea basin for the year 2025

კატეგორია:ყაზახეთიშ ტობეფი
კატეგორია:უზბეკეთიშ ტობეფი
ქერჩიშ საროტი

მინი|250პქ|ქერჩიშ საროტიშ ორენი
**ქერჩიშ საროტი** (რუს. Ке́рченский проли́в, უკრ. Керченська протока, ყირიმ.: Keriç boğazı), ჯვეში ბერძენეფიშით კიმერიაშ ბოსფორო ჯოხოდვალირი — საროტი ქერჩიშ ჩქონიშ დო ტამანიშ ჩქონიშ შქას, ნამუთ უჩა დო აზოვიშ ზუღეფს ართიანს მითმურსხუანს. საროტიშ ბჟადალი წყარპიჯი ყირიმიშ დორხველუას რე, ბჟაეიოლი — ტამანიშ ჩქონიშ. საროტიშ სიგჷრძა იძანძჷ 4,5 — 15 კმ. სიტომბა 18 მეტრას ვეგჷნოჩქ. წყარპიჯეფი აბან-აბანო დაბალი რე, კანკალე აბანს — ფლატუანი. ზოთონჯის ფორილი რე მოფაფე ჸინეფით. საროტიშ ბჟადალ წყარპიჯის იდვალუაფუ შანულამი ონიშოლი ნოღა ქერჩი. საროტიშ რეგიონი ჩხომიშ მიარე გვარობაშ რეწუაშ შანულამი ზონა რე. ქერჩიშ საროტის კანკალე მუნაჩემეფით ევროპაშ დო აზიაშ ხურგა გჷნმურს, ნამუშ მეჯინათ აზოვიშ ზუღა ევროპაშ ნორთის სქიდუ. საროტის ჸარენს ორკინაშარე ბორანი.

## რესურსეფი ინტერნეტის
*ქერჩიშ საროტი, ენციკლოპედია უკრაინა
*[ქერჩიშ საროტი, [ენციკლოპედია ბრიტანიკა]]

კატეგორია:უჩა ზუღა
კატეგორია:ევროპაშ საროტეფი
ყირიმი

**ყირიმიშ ჩქონი** (, , ) — ჩქონი ობჟათე უკრაინას. ფართობი 27 000 კმ². ბჟადალშე დო ობჟათეშე უხურგანს უჩა ზუღა, ბჟაეიოლშე — აზოვიშ ზუღა. ოორუეშე პერეკოპიშ ინწრო ყელით მითმიარსხუ ბჟაეიოლი ევროპაშ ვეს. ყირიმიშ ბჟაეიოლ კირდეს, უჩა დო აზოვიშ ზუღეფს შქას, იდვალუაფუ ქერჩიშ ჩქონი, ბჟადალშე ყირიმი ითებუ თარხანკუთიშ ჩქონით. ყირიმიშ ოორუე-ბჟაეიოლ წყარპიჯიშ მანგას აზოვიშ ზუღაშ წყარმერჩხე ჸუჯეფი რე, ნამუეფით ზუღაშე გიშართილი რე ქვიშამი არაბატიშ ცელათი. ყირიმიშ ოორუეშ დიდი ნორთი სტეპური ვე რე, ობჟათეშე მორჩინლი ნორთი უკებჷ ყირიმიშ გვალეფს, ნამუეფიშ ჯინჯის ყირიმიშ ობჟათე წყარპიჯიშ ინწრო ღოზი რე. ჩქონიშ უმენტაში ნორთი ყირიმიშ ავტონომიურ რესპუბლიკაშ აკოდგინალუაშა მიშმურს.

სასარგებელო დინოხურეფშე ყირიმს რე რკინაშ მადანი, ტოფეფს — ჯიმუეფი, სამკურნალო ლეტა დოშ ხვა. ჰავა ყირიმიშ ოორუე ნორთიშ ზჷმიერო ტიბუ რე. ობჟათე წყარპიჯის - ჰავა სქირონაშქა ზუღაშ ტიპიშ რე. წყარმალუეფი მორჩილწყარამეფი რე. თარი წყარმალუეფი რე: ჩორნაია, ბელბეკი, კაჩა, ალმა, სალგირი დოხვა. თაშნეშე რე მუსხირენ დიდი ჯიმუამი ლიმანური იობა, თინეფს შქას კრასნოე, სტაროე, საქსკოე დო შხვა. ყირიმიშ ოორუე ნორთის იდვალუაფუ ჭუბურა დიხა, ცენტრალურ ნორთის — ობჟათეშ უჩადიხეფი. გვალეფს ჩანს ჭყონიშ დო წიფურიშ ტყალეფი, მოზო-მოზო ფაჭვაშ ტყა. ობჟათე წყარპიჯის სქირონაშქა ზუღაშ ჩანარობა ჩანს. თარი ნოღეფი დო კურორტეფი რე: სიმფეროპოლი, სევასტოპოლი, ქერჩი, იალტა, მისხორი, ალუპკა, სიმეიზი, გურზუფი, ალუშტა.

## ისტორია

ყირიმს ადამიერიშ რინაშ უჯვეშაში ნოქური ორხველჷ პალეოლითიშ ეპოქას. ჯვეში წანეფიშეჭარუაშ I ოშწანურაშ II გვერდის ყირიმი ქჷდიჸუნეს რომაალექ, ახალი წანეფიშეჭარუაშ III-IV ოშწანურას გემშიჭკირეს შხვადოშხვა გეგია ტომეფქ, IV-ოშწანურეფს - ბიზანტიაშ ექსპანსიაშ ობიექტო გჷნირთჷ. X ოშწანურას ყირიმიშ ბჟაეიოლი ნორთი ტმუტარაკანიშ სათაროშ აკოდგინალუას რდჷ. XIII ოშწანურას ყირიმშა თათარ-მონღოლეფქ გემშიჭკირეს დო ორქოშ ურდოშ ყირიმიშ ულუსი ქჷდარსხუეს. XIII-XV ოშწანურეფს ყირიმს გორჩქინდჷ გენუარეფიშ სავაჭარო ნოღაქ, ორქოშ ურდოშ აკოცჷმაშ უკული, 1443 წანას წჷმიქიმინჷ ყირიმიშ სახანოქ. 1783 წანას რუსეთის ქაკათჷ. 1784 წანას გემშართჷ ტავრიდაშ ოლქშა (1787 წანაშე გუბერნია), ნაუმუშ ცენტრი რდჷ ნოღა სიმფეროპოლი.

მაჟირა მოსოფელიშ ლჷმაშ ბორჯის ყირიმს მონკა ბურჯაფეფი მიშჷ. თაქ იბურჯჷდეს პარტიზანული რაზმეფი, პოლგიმე ორგანიზაციეფი. 1944 წანაშა მესის ყირიმი გადუდიშულჷ ჭითა არმიაქ. 1954 წანას ყირიმიშ ოლქიქ რსფსრ-შ აკოდგინალუაშე გეგშართჷ დო გემშართჷ უკრაინაშ სხუნუეფიშ სოციალისტური რესპუბლიკაშ აკოდგინალუაშა.

2014 წანაშ კრიზისიშ უკული, რუსეთიქ ჩქონიშ ანექსია იქუ. ქიანეფიშ უმენტაშობას ყირიმი უკრაინაშ აკმადგინალ ნორთო მიოჩქუ.

## რესურსეფი ინტერნეტის

* ყირიმი — გეოგრაფიული ენციკლოპედია 
* [ყირიმი — [ენციკლოპედია ბრიტანიკა]] 

## ლიტერატურა

* Муратов М. В., Краткий очерк геологического строения Крымского полуострова, М., 1960; 
* Кириллов И. А., Удивительный полуостров, Симферополь, 1963; 
* История и археология древнего Крыма, К., 1957; 
* История и археология средневекового Крыма, М., 1958.

კატეგორია:უკრაინაშ ჩქონეფი
კატეგორია:ყირიმი
ქერჩიშ ჩქონი

**ქერჩიშ ჩქონი** () — ყირიმიშ ჩქონიშ ბჟაეიოლი ნორთი. ოორუეშე ომძღჷ აზოვიშ ზუღა, ბჟაეიოლშე - ქერჩიშ საროტი, ობჟათეშე - უჩა ზუღა, ბჟადალშე - 17 კმ სიგანაშ ჸალით მითმიარსხჷ ყირიმიშ ჩქონს. ბჟადალშე ბჟაეიოლშა გჷნოზინდილი რე დოხოლაფირო 90 კმ-ს,ოორუეშე ობჟათეშა 17-შე 50 კმ-შა. ფართობი 2700-3000 კმ². უმაღალაში კონკა რე გვალა ხრონი (175 მ).

## რესურსეფი ინტერნეტის


კატეგორია:უკრაინაშ ჩქონეფი
Marvel-იშ კინოოქიანუ

**Marvel-იშ კინოოქიანუ** () — ამერიკული მედია ფრენჩაიზი დო გუმოგონილი ოქიანუ Marvel Comicsშ სუპერგერგეზეფიშ გეშა. ოქიანუ ჯინჯიერო გუმოშინანა Marvel Studios-შ დუდიშულო გინოღალირი ფილმეფს, მორო ხოლო იკათუანს კომიქსეფს, კუნტამეტრაჟამი ფილმეფს დო ოტელევიზიე სერიალეფს. ფიქციური ოქიანუ, თეში მუჭოთ მარველიშ ოქიანუ კომიქსეფს, დოგაფილი რე შხვადოშხვა ისტორიეფს დო პერსონაჟეფიშ გინოკვათუათ. კლარკ გრეგი ფილ კოლსონიშ როლს ფრენჩაიზიშ არძაშე უმოსი ნახანდის გიშარჩქინდჷ.

ოქიანუშ მაართა ფილმი, რკინაშ კოჩი, 2008 წანას გიშართჷ, მუთით დიჭყჷ ფილმეფიშ მაართა ფაზაქ, ნამუქჷთ 2012 წანას გეთუ თიში პერსონაჟეფიშ გინმაკვათუ ფილმით, ნჯარიშ ეშმაღალარეფი. მაჟირა ფაზაქ დიჭყჷ 2013 წანას რკინაშ კოჩი 3-ით დო გეთუ 2015 წანას ბუტუტია-კოჩით. მარველქ მასუმა ფაზა დიჭყჷ 2016 წანას ფილმით კაპიტანი ამერიკა: ონოთერი ლჷმა. Marvel Television-ქ ხოლო გუძინჷ ფრენჩაიზი „ჭიჭე ეკრანს“ ტელესერიალეფით ABC-ს დო Netflix-ს. მარველიშ კინოოქიანუ ხოლო იკათუანს მერცხუაფილი კომიქსეფიშ სერიას დო Marvel One-Shots კუნტამეტრაჟამი ფილმეფიშ სერიას.

ფრენჩაიზი გიშიგორუ შხვადოშხვა მედიაშ ნახანდეფიშ წუმოძინელი კათუათ საწილო ოქიანუს, მორო კრიტიკოსეფიშ არზით კანკალე ფილმიქ ვარდა სერიალქ ათეშ გეშა იგავალჷ. თიში გაულათ შხვა სტუდიეფქჷთ ცადეს კომიქსეფიშ პერსონაჟეფიშ ოკათუერი ოქიანუ უღოლამუდესკონ.

## ფილმეფი

## ტელესერიალეფი

## კუნტამეტრაჟამი ფილმეფი

## რესურსეფი ინტერნეტის
* Marvel-იშ კინოოქიანუშ ვიკი
* Marvel-იშ კინოოქიანუშ ქრონოლოგია

## სქოლიო




კატეგორია:Marvel Studios
ჯეი ჯეი აბრამსი

**ჯეფრი ჯეიკობ აბრამსი** (, ხოლო ჩინებული მუჭოთ **ჯეი ჯეი აბრამსი**, , დ. 27 მანგი, 1966) — ამერიკალი სცენარისტი, პროდიუსერი დო რეჟისორი. ათეჟამო ოხორანს ლოს-ანჯელესის.

## ფილმოგრაფია

### სრულმეტრაჟი ფილმეფი

### ოტელევიზიე პროექტეფი

### მუსიკალური ვიდეოეფი

## რესურსეფი ინტერნეტის

* 

## სქოლიო

კატეგორია:ამერიკალი რეჟისორეფი
კატეგორია:დუნაბადი 1966
კატეგორია:ამერიკალი სცენარისტეფი
კატეგორია:ამერიკალი პროდიუსერეფი
ჭვემაშ კოჩი

**ჭვემაშ კოჩი** () — ბარი ლევინსონიშ ფილმი, ნამუქჷთ 1988 წანას გიშართჷ კინოეკრანეფს. ფილმის ოკათჷნა დასტინ ჰოფმანი, ტომ კრუზი, ვალერია გოლინო დო შხვეფი.

## სიუჟეტი

მუმაშ ღურაშ უკულ სუმი მილიონი დოლარი აუტიზმით დალახებურ რეიმონდის ხვადჷ წილო, ჩარლის მუთუნ ვარ. გაჟღამებული ჩარლი მუში წილიშ მეღებას ოცადჷ დო ჯიმა ოსქილადუშე გიშაჸუნს. თინეფიშ მუსხირენ დღარი ალარინა იფრელს თირანს...

## ჯილდოეფი
**ოსკარი**
*საუჯგუშო ფილმი
*საუჯგუშო ორიგინალური სცენარი: ბერი მოროუ, რონალდ ბასი
*საუჯგუშო რეჟისორი: ბარი ლევინსონი
*საუჯგუშო არტისტი კოჩი: დასტინ ჰოფმანი

## რესურსეფი ინეტრნეტის
* 
* 
* 
* 
* 
* 

კატეგორია:1988 წანაშ ფილმეფი
კატეგორია:ამერიკული ფილმეფი
კატეგორია:ინგლისურნინამი ფილმეფი
კატეგორია:United Artists-იშ ფილმეფი
კატეგორია:ფილმეფი აუტიზმიშ გეშა
კატეგორია:ბარი ლევინსონიშ ფილმეფი
მისის დაუტფაირი

***მისის დაუტფაირი*** () — 1993 წანაშ ამერიკული კომედიური ფილმი რობინ უილიამსიშ (ნამუთ ხოლო ალმაპროდიუსერი რდჷ) დო სალი ფილდიშ კათაფით. თინა დორსხუაფილი რე ენ ფაინიშ რომანს „მადამ დაუტფაირი“. ფილმიშ რეჟისორი რე კრის კოლამბუსი, დისტრიბუტორი — 20th Century Fox. ფილმიშ მუსიკაშ კომპოზიტორი რე ჰოვარდ შორი.

ფილმიქ მიღჷ ოსკარი საუჯგუშო გრიმიშო. უმკუჯინუო თიში, ნამდა დუდშე ფილმის მიარე ფასებაქ ხვადჷ წილო, გვიანო თინა უმოსო ჯგირო მიღეს. ამერიკაშ კინოინსტიტუტიქ თინა ერკებულს *[[AFI's 100 Years...100 Laughs|100 Years, 100 Laughs: America's Funniest Movies]]* 67-ა აკანს მიშეღჷ. 

## რესურსეფი ინტერნეტის

* 
* 
* 
* 

## სქოლიო

კატეგორია:1993 წანაშ ფილმეფი
კატეგორია:20th Century Fox-იშ ფილმეფი
კატეგორია:ამერიკული ფილმეფი
მარა უილსონი

**მარა ელიზაბეთ უილსონი** (დ. 24 კვირკვე, 1987) — ამერიკალი ჭარუ, დრამატურგი, თეატრალური არტისტი, გუმახონარებელი დო ჯვეში კინოარტისტი. თინა ჩინებული რე ნატალი ჰილარდიშ როლით ფილმის „მისის დაუტფაირი“ დო მატილდა ვორმვუდიშ როლით ფილმის „მატილდა“. დუდშე თინაქ გიშარჩქინდჷ Lunchables-იშ რეკლამას. მარაშ მასქერეფს ვაკოდეს, ნამდა თინეფიშ სქუაქ არტისტიშ კარიერათ დეკინუკონ, მარა საბოლოათ ჰოია ქოთქვის.

12 წანაშ ასაკის მარას დუდგინეს აკვიატება.  კინოკარიერაშ თებაშა მიარზის როლი „დონი დარკოს“, მუშეთ თიქი ვარია თქუ.

## რესურსეფი ინტერნეტის
*
* მარა უილსონი  - TV.com
* Mara Wilson Writes Stuff
* 
* Sheeple

## სქოლიო

კატეგორია:დუნაბადი 1987
კატეგორია:ამერიკალი არტისტეფი
კატეგორია:ამერიკალი ჭარუეფი
კატეგორია:ამერიკალი დრამატურგეფი
კატეგორია:ამერიკალი სცენარისტეფი
კატეგორია:ამერიკალი ბლოგერეფი
კატეგორია:ამერიკალი ათეისტეფი
ახალი ზელანდიაშ მორაგბეეფიშ ერუანული ნაკორობა

**All Blacks** —  ახალი ზელანდიაშ ერუანული ნაკორობა რაგბიშ რსხუს, ნამუთ ქიანაშ ერუანული სპორტი რე. ბუნას მიშინუანა, მუჭოთ ახალი ზელანდიათ, თაშნეშე All Blacks-ო. All Blacks რე შანულამი ნძალა საირქიანო რაგბის დო მიარე ჭყანიერ ბუნაშა აფუ გერჯგინელი, თინეფს შქას „ბრიტანალი დო ირლანდიალი ნჯილოეფი“ დო „მოსოფელი XV“. All Blacks ირწანას ორკინუ ავსტრალიაშ (კენგურუეფი) დო ობჟათე აფრიკაშ (სპრინბოკეფი) ბუნას „სუმი ერიშ თასიშ“ ჩემპიონატის. ჩემპიონატიშ 12 წანიანი ისტორიაშ გოძვენას ბუნაქ ჩემპიონობა იზეიმუ 8-შახ,  ავსტრალიაქ დო ობჟათე აფრიკაქ ჩ 2-2 შახ. 

## რესურსეფი ინტერნეტის

*  ბუნაშ ოფიციალური საიტი
*  ოფიციალური IRB-შ რეიტინგი 
## სქოლიო

კატეგორია:რაგბიშ ერუანული ნაკორობეფი
მაკოლეი კალკინი

**მაკოლეი კარსონ კალკინი** (; დ. 26 მარაშინათუთა, 1980, მანჰეტენი, ნიუ-იორკი, ააშ) —  ამერიკალი არტისტი. ჩინებულქ იჸუ ბაღანობას, ფილმეფს „ხვალე ჸუდეს“ დო „ნიუ-იორკის დინაფილს“ რსულებური კევინ მაკალისტერიშ როლით. სუმშა რდჷ ნომინირაფილი ორქოშ მუჸის გლახა რსულებაშო. 2002-2010 წანეფს ხვადუდჷ მილა კუნისის.

## ფილმოგრაფია

 

## რესურსეფი ინტერნეტის

* 

კატეგორია:ამერიკალი არტისტეფი
კატეგორია:ამერიკალი მუსიკოსეფი
კატეგორია:დუნაბადი 1980
კატეგორია:ნიუ-იორკალეფი
დენიელ სტერნი

**დენიელ ჯაიკობ სტერნი** (; დ. 28 მარაშინათუთა, 1957, მერილენდი) — ამერიკალი ფილმიშ დო თეატრიშ არტისტი. ჩინებულქ იჸუ ფილმეფით ხვალე ჸუდეს დო ხვალე ჸუდესი 2:ნიუ-იორკის დინაფილის ნალაჸაფინა აბრაგი *მარვ მარჩინი*შ როლით.

## ფილმოგრაფია

 

*

კატეგორია:დუნაბადი 1957
კატეგორია:ამერიკალი არტისტეფი
ხვალე ჸუდეს

***ხვალე ჸუდეს*** () — 1990 წანაშ ამერიკულ ფანიურ საქირსო-სააახალწანო კომედიურ ფილმი, ნამუშ სცენარიშ ავტორ დო პროდიუსერ რე ჯონ ჰიუზი, რეჟისორი - კრის კოლამბუსი. ფილმიშ თარ გერგეზიშ, კევინ მაკ-კალისტერიშ როლს არსულენს არტისტ მაკოლეი კალკინი. თიშ პერსონაჟ რე 8 წანერ ბოში, ნამუთ ფანიას პარიზშა საქირსოთ შარალუაშის ქაშაჩირთჷნა დო ჸუდეს ქჷდიტენა. ბოშ ხვალე რე დო დუდიშულ რე, მარა გვიანო მიკოხვილირ რე, აწოხვადას ხარხას - ჟირ მახინჯის, ნამუეფიშ როლეფს არსულენა ჯო პეში  დო დენიელ სტერნი. ფილმის ხოლო ოკათჷნა კეტრინ ო'ჰარა დო ჯონ ჰერდი, ნამუეფჷთ კევინიშ მასქერეფიშ როლეფს არსულენა. 2009 წანაშო „ხვალე ყუდეს“ იკოროცხუდჷ არძა ბორჯიშ არძაშე მიშნაველამ კომედიათ.

## როლეფს
* მაკოლეი კალკინი - კევინ მაკ-კალისტერი
* ჯო პეში - ჰარი ლაიმი, ბანდიტი  
* დენიელ სტერნი - მარვ მერჩანტსი, ბანდიტი
* ჯონ ჰერდი - პიტერ მაკ-კალისტერი, კევინიშ მუმა 
* კეტრინ ო'ჰარა კეიტ მაკ-კალისტერი, კევინიშ ნანა

## რესურსეფ ინტერნეტის

* 
* 
* 
* 
* „ხვალე ჸუდეს“  ხასჷლას The Numbers

## სქოლიო

კატეგორია:1990 წანაშ ფილმეფი
კატეგორია:1990 წანაშ კომედიური ფილმეფი
კატეგორია:20th Century Fox-იშ ფილმეფი
კატეგორია:ამერიკული ფილმეფი
კატეგორია:საქირსო ფილმეფი
კატეგორია:კრის კოლამბუსიშ ფილმეფი
კატეგორია:ხვალე ჸუდეს
სიდნეიშ აეროპორტი

**სიდნეიშ აეროპორტი** (კინგსფორდ სმიტიშ ჯოხოდვალაშ ოერეფოშქაშე აეროპორტი)  —  ავსტრალიაშ უშხუაში კომერციული აეროპორტი, ნამუსთ სიდნეიშ რაიონი მესკოტის *([[:en:Mascot, New South Wales|Mascot]])* იდვალუაფუ, სიდნეიშ ცენტრალურ ბიზნეს რაიონშე (Sydney CBD) დოხოლაფირო ვით კილომეტრიშ გოძვენას.

## ავიაკომპანიეფი დო მიოფურინეფი

## პოტენციური მარშრუტეფი

* Air India — 2009 წანაშე დოგეგმილი რე მოშარეეფიშ გინოჸონაფა Boeing 777-300ER დურინჯეფით, დო უკული -  Boeing 787.
* V Australia —2010 წანაშ მეხალიშ ბოლოს, იოჰანესბურგიშა რეგულარულ რეისეფქ გინწყჷ Boeing 777-300ER ფურინფეფით, გოძვენა — 10339 კმ, შარას ფორუნს — 15 სათშა დო 15 წუთშა.
* El Al — 2009 დო 2010 წანეფს დოგეგმილი რე სერიშ რეისეფი თელ-ავივშე სიდნეიშა.

## რესურსეფი ინტერნეტის
* Sydney Airport Homepage
* Sydney Tower 
* Sydney Airport Frequency and Airway Data

## სქოიო

კატეგორია:ავსტრალიაშ აეროპორტეფი
კატეგორია:სიდნეიშ ტრანსპორტი
Rotten Tomatoes

**Rotten Tomatoes** (მარგ. გილალუაფირი პამინდორეფი) — საიტი, სოდეთ გიდვალუაფუ ინფორმაცია დო ახალი ამბეფი ფილმეფიშ გეშა, ხოლო თინეფიშ ფასებეფი. საიტი პოპულარული რე მუში ფასებეფიშ აკოძინაშ ფუნქციათ. ჯოხო მოურს გლახა არტისტეფიშო პამინდორეფიშ ჸოთამაშ რჩქვანებეფიშე. ათეჟამო საიტიშ თარი რედაქტორი რე მეტ ეჩიტი.

## სქოლიო

კატეგორია:ვებხასჷლეფი